
Család mint befolyásoló tényező a függőség kialakulásánál

Dolgozatom célja az volt, hogy a szakirodalom alapján meghatározzam azokat a családi tényezőket, amelyek befolyással bírnak a szerfüggőség kialakulásánál. Ennek érdekében a család szerepeit és funkcióit határoztam meg, említést tettem az egészséges- és diszfunkcionális családokról, majd a drogos családok speciális jellemzőit soroltam fel. Ez mellett, néhány szót ejtettem a gyermek és felnőtt kötődési magatartásairól is, hiszen a téma tárgyalásánál elengedhetetlen. A tavaly (2011) alkalmam nyílt három hónapot eltölteni egy rehabilitációs központban, ahol az ott lévő lányok életében felismerhetővé vált a szülő befolyásoló szerepe szerfüggőségük kialakulásában. Az ott szerzett észrevételeim kerültek a továbbiakban bemutatásra. Ennek érdekében a központban lévő kliensek életútját mutattam be, kiemelve azokat a családi jellemzőket, amelyek jókora befolyással lehettek önpusztító magatartásuk kialakulásában.
Dolgozatomból világossá válik, hogy, ha a család nem képes funkcióit ellátni, akkor a gyermek veszélyeztetettsége megnő és a család, mint befolyásoló tényező fog részt venni a függőség kialakulásánál.



